OpenLLM-France/wikimedia huggingface dataset:
# Txakur-mukieri

Txakur-mukieria txakurrei eta bestelako animalia bereziki gazteei erasaten dien gaixotasun biriko kutsakorra da, Morbillivirus generoko birus batek eragina. Sukar altua, arnas eta begietako katarroa, gastroenteritisa, biriketako konplikazioak edo konplikazio neurologikoak eragiten ditu, eta heriotza-tasa altua du.
Canidae, Mustelidae, Mephitidae, Hyaenidae, Ailuridae, Procyonidae, Pinnipedia, zenbait Viverridae eta Felidae (nahiz eta etxekotutako katuek ez) familietako kideek jasaten dute. Tartean, gizakiokin lotura estuagoak dutenak txakurrak, hudoak eta bisoiak dira. Txerto bat dagoen arren, oraindik munduko leku askotan irauten du.

## Erreferentziak

* ↑ Euskalterm: [Albaitaritza Hiztegia] [2018]
* ↑ (Ingelesez) Canine Distemper: Introduction. in: The Merck Veterinary Manual. Merck & Co., Inc..
* ↑ (Ingelesez) Elia G, Belloli C, Cirone F, et al. (2008ko otsaila). «In vitro efficacy of ribavirin against canine distemper virus» Antiviral Res. 77 (2): 108–13. doi:10.1016/j.antiviral.2007.09.004. PMID 17949825..

## Kanpo estekak

* Datuak: Q601037
* Multimedia: Canine distemper / Q601037
# Txakur-jan

Txakur-jana txakurrek eta beste txakur-antzeko batzuek kontsumitzeko bereziki formulatutako eta pentsatutako janaria da. Haragijale guztiek bezala, txakurrek hortz puntazorrotzak dituzte eta haragiaren kontsumorako hobeto egokitzen diren hodi gastrointestinal laburrak dituzte. Diseinu haragijale natural hau gorabehera, txakurrak oraindik ere milaka urtez egokitu dira haragira eta haragi-hondarretara eta gizakiaren hondarretara eta elikagai askotara aurrera eginez.

## Kanpo estekak

* Datuak: Q38420
* Multimedia: Dog food / Q38420
# Txakur-zakil

Txakur-zakila (Mutinus caninus) Phallaceae familiako onddo espezie bat da.
Kirats usain ahula du eta sukalderako baliorik gabe uzten du.

## Deskribapena

Errezeptakulua: 0,5 - 1 x 1 - 2 cm-koa. Oliba kolore arre berdexka gleba likatsu batez estalia, gailurraren azaleko eta errezeptakuluaren behealdeko gorri bizia ikusten utziz. Zilindro formakoa, goialdean mehetua, bala baten antzekoa, batzuk zuloarekin gailurrean eta beste batzuk ez. Kanpoko azala zulotxo txikiz osatua dago, hor egoten dira ugaltzeko esporak.
Hanka: Barnehutsa, hauskorra, 5 - 12 x 0,5 - 1 cm-koa, zilindrikoa, luzanga, behean mehetua, erraz bereizten da bolbatik. Hasieran hori-zuri kolorekoa, ondoren zuri-laranja kolorekoa.
Bolba: Zuria, arrautza txiki baten itxurakoa, edo zakutxo baten itxurakoa, puskatzean oinaren oinarrian geratzen dena.
Haragia: Oso hauskorra, usain txarra, Phallus impudicus delakoak baino usain gutxiago du.
Etimologia: Mutinus terminoa latinetik dator, zakila esan nahi duen "muto" hitzetik. Zakilaren txikigarritik. Caninus epitetoa ere latinetik dator, txakur-antzeko esan nahi duen "Caninus" hitzetik. Bere formagatik.

## Jangarritasuna

Ez da jangarria.

### Nahasketa arriskua

Mutinus elegans espeziarekin, kapela gorrixkagoa eta oina luzeagoa du, urria. Phallus impudicus askoz handiagoa da, 10etik 20 cm-rako luzera eta 3 cm-ko diametroa duen oina du, eta ez du kolore gorrixkarik.

## Sasoia eta lekua

Udan eta udazkenenaren hasieran hazten da, koniferoen eta hostogalkorren baso hezeetan, deskonposizio egoeran dauden landare asko dauden lekuetan bereziki.

### Banaketa eremua

Europa, Asia, Ipar Amerikaren ekialdea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 679 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 516 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 607 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 300 or. ISBN 84-282-0865-4..

## Kanpo estekak

* Datuak: Q1500672
* Multimedia: Mutinus caninus / Q1500672
# Trichearias

Trichearias Tineidae familiako tximeleta genero bat da. Bere espezie tipoa Trichearias nigella da.

## Espezieak

| Espeziea | Irudia | Egoera |
| Trichearias nigella | | daturik gabe |

## Kanpo estekak

* Datuak: Q18522804
* Espezieak: Trichearias
# Tricheilostoma

Tricheilostoma Leptotyphlopidae familiako narrasti genero bat da. Hego Amerikan eta Saharaz hegoaldeko Afrikan bizi dira.

## Espezieak

* Tricheilostoma bicolor (Jan, 1860)
* Tricheilostoma broadleyi (Wallach & Hahn, 1997)
* Tricheilostoma dimidiatum (Jan, 1861)
* Tricheilostoma greenwelli (Wallach & Boundy, 2005)
* Tricheilostoma jani Pinto & Fernandes, 2012
* Tricheilostoma sundewalli (Jan, 1862)

## Kanpo estekak

* Datuak: Q2164989
* Espezieak: Tricheilostoma
# The Thing (1982ko filma)

The Thing (euskaraz Gauza) 1982ko John Carpenter estatubatuar zinema zuzendariaren beldurrezko filma bat da. Kurt Russell, Wilford Brimley, Keith David, T.K. Carter eta Donald Moffat aktoreek antzeztu zuten.
1987ko Prince of Darkness eta 1995eko In the Mouth of Madness filmeekin batera Apokalipsiaren Trilogia deritzona osatzen du, hiru filmak ere Carpenterrek zuzenduak izan zirelarik.
1951ko The Thing from Another World ("Beste Mundu Bateko Gauza") filmaren berregokitzapena da, 2011an izenburu berdineko berregokitzapena izan zuen, hiru filmak ere John W. Campbell idazlearen Who Goes There? ("Nor Dabil Hor?") eleberrian oinarritua daude.

## Argumentua

Oharra: Atal honek istorio osoa edo amaiera argitzen du.
Edozein izaki, bai animali nahiz gizaki izan, imitatu dezakeen estralurtar izaki izugarri bat Antartikan dagoen AEBtako Zientzia Institutu Nazionalaren 4. Estazioan infiltratu da. Estazioan dagoen taldeko kideek heuren gainontzeko taldekideak gizakiak diren ala ez jakiteko gai ez direnez, berehala haien arteko mesfidantza eta giro txarrako piztuko da, estralurtar izakiak giro txar horretaz taldekideak banan-bana hiltzeko baliatuko da. Gerora, oraindik bizirik dirauten kideak izaki odolzale hori Antartikako ingurune isolatutik atera eta zibilizariora iritsi ezkero ordu gutxiren barruan Lurreko izaki bizi guztien amaiera suposatuko lukeela, hortaz orain izaki hori hiltzeko borroka jada ez da haien bizia salbatzeko bakarrik izango, baita gizateri guztia salbatzeko ere.

## Aktoreak

| Aktorea | Pertsonaia |
| Kurt Russell | R.J. MacReady |
| Wilford Brimley | Blair doktorea |
| T.K. Carter | Nauls |
| David Clennon | Palmer |
| Keith David | Childs |
| Richard Dysart | Copper doktorea |
| Charles Hallahan | Vance Norris |
| Peter Maloney | George Bennings |
| Richard Masur | Clark |
| Donald Moffat | Garry |
| Joel Polis | Fuchs |
| Thomas Waites | Windows |

## Ikus gainera

* Who Goes There? (1938, "Nor Dabil Hor?", John W. Campbell, Jr.)
* The Thing from Another World (1951)

## Kanpo estekak

* The Thing filmaren IMDBko fitxa irakurgai (Ingelesez)
* The Thing filmaren trailer edo iragarkia ikusgai (Ingelesez)
* Datuak: Q210756
* Multimedia: The Thing (1982 film) / Q210756
# The Third Day (telesaila)

The Third Day 2020ko britano-estatubatuar telesail dramatikoa da, Dennis Kellyk eta Felix Barrettek HBO eta Sky Atlanticentzat egina.

## Sinopsia

Oharra: Atal honek istorio osoa edo amaiera argitzen du.
Irla arrotz eta misteriotsu batera helduko da Sam, eta dena irudituko zaio arraro, susmagarri. Bere pausoei segika ezagutuko ditu ikusleak bertako biztanleak eta haien jokamoldea, aparteko azalpenik gabe. Edonoiz irits daiteke tragedia

## Aktoreak

* Jude Law: Sam
* Katherine Waterston: Jess
* John Dagleish: Larry
* Mark Lewis Jones: Jason
* Jessie Ross: Epona
* Richard Bremmer: Old Man
* Paddy Considine: Mr. Martin
* Emily Watson: Mrs. Martin
* Freya Allan: Kali
* Börje Lundberg: Professor Mimir
* Naomie Harris: Helen
* Charlotte Gairdner-Mihell: Tallulah
* Nico Parker: Ellie

## Erreferentziak

* ↑ «Ur eta hareazko zurrunbiloa» Berria 2020-09-26 CC BY-SA 4.0 lizentziapean.

## Kanpo estekak

* Datuak: Q66417375
# The Thing Called Love

The Thing Called Love (euskaraz Maitasuna Deituriko Gauza), 1993ko Peter Bogdanovich estatubatuarrak zuzendutako drama eta komedia film bat da. River Phoenix, Samantha Mathis, Dermot Mulroney eta Sandra Bullock aktoreek antzeztu zuten.
River Phoenix aktoreak zendu aurretik burutu zuen azken antzezpena izan zen.

## Argumentua

Oharra: Atal honek istorio osoa edo amaiera argitzen du.
James Wright (River Phoenix), Miranda Presley (Samantha Mathis) eta Kyle Davidson (Dermot Mulroney) eta Linda Lue Linden (Sandra Bullock) AEBetako leku ezberdinetatik datozen lau gazte dira. Denek amets bera dute: Nashville hiriko country musikaren meka den Bluebird Kafetegian arrakasta izatea. Eskarmentuak arrakasta ustekabean iritsi daitekela eta abesti on bat konposatzea maitasunaren sareetan mugitzea bezain zaila izan daitekela irakatsiko die.

## Aktoreak

* River Phoenix: James Wright
* Samantha Mathis: Miranda Presley
* Dermot Mulroney: Kyle Davidson
* Sandra Bullock: Linda Lue Linden
* K. T. Oslin: Lucy
* Anthony Clark: Billy
* Webb Wilder: Ned
* Deborah Allen: Bere burua antzeztuz
* Jo-El Sonnier: Bere burua antzeztuz
* Pam Tillis: Bere burua antzeztuz
* Vern Monnett: Bere burua antzeztuz
* Kevin Welch: Bere burua antzeztuz
* Trisha Yearwood: Bere burua antzeztuz
* Jimmie Dale Gilmore: Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q1538920
# The Thing from Another World

The Thing from Another World (euskaraz Beste Mundu Bateko Gauza) 1951ko Christian Nyby estatubatuar zinema zuzendariak zuzendutako zientzia-fikzio eta beldurrezko film bat da. 1938ko John W. Campbell, Jr. idazlearen Who Goes There? ("Nor Dabil Hor?") eleberrian oinarritua dago, Charles Lederer, Howard Hawks eta Ben Hecht gidoigileek idatzi zuten. Kenneth Tobey, Margaret Sheridan, Robert Cornthwaite eta Douglas Spencer aktoreek antzeztu zuten.
Denboraren poderioz kultuzko filma bilakatu da. 1982an John Carpenter zinema zuzendariak The Thing eta 2011an izenburu berdineko berregokitzapenak jarraitu zioten.

## Argumentua

Oharra: Atal honek istorio osoa edo amaiera argitzen du.
Artikoan dagoen radar estazio batek izotzetan harrapatuta gelditu den espaziotik etorritako espaziontzi bat antzeman du. Zientzialari eta militar talde batek bonba termikoen bidez suntsitu egingo dute, baina izotzetan estralurtarra den zeozer badagoela ohartuko dira. Gizakiek izaki estralurtarra izotz bloke batean dagoela beren estaziora eramango dute. Istripuz, "gauza" askatu, eta estazioko eskifai osoarentzat mehatxu bilakatuko da.

## Aktoreak

* Margaret Sheridan: Nikki Nicholson
* Kenneth Tobey: Patrick Hendry kapitaina
* Robert Cornthwaite: Arthur Carrington doktorea
* Douglas Spencer: "Scotty" (Ned Scott)
* James Young: Eddie Dykes
* Dewey Martin: Eskifai burua (Bob)
* Robert Nichols: Ken MacPherson tenientea
* William Self: Barnes kaporala
* Eduard Franz: Stern doktorea
* Sally Creighton: Chapman jauna
* James Arness: 'Gauza' ('The Thing')
* Paul Frees: Voorhees doktorea
* John Dierkes: Chapman doktorea
* George Fenneman: Redding doktorea
* David McMahon: Fogerty jenerala
* Everett Glass: Wilson doktorea
* Edmund Breon: Ambrose doktorea

## Ikus gainera

* Who Goes There? (1938, "Nor Dabil Hor?", John W. Campbell, Jr.)
* The Thing (1982, John Carpenter)

## Kanpo estekak

* The Thing from Another World filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1138425
* Multimedia: The Thing from Another World / Q1138425
# The Thief of Bagdad (1940ko filma)

The Thief of Bagdad (euskaraz Bagdadeko Lapurra), 1940ko Michael Powell, Ludwig Berger, Tim Whelan, Alexander Korda, Zoltan Korda eta William Cameron Menziesek zuzendutako fantasiazko film bat da. Conrad Veidt, Sabu, John Justin, June Duprez eta Rex Ingram aktoreek antzeztu zuten.
Hiru Oscar Sari irabazi zituen: Efektu berezi onenen Oscar Saria (Lawrence W. Butler eta Jack Whitney), Zuzendaritza artistiko onenaren Oscar Saria (Georges Périnal) eta Zuzendaritza artistiko onenaren Oscar Saria (Vincent Korda).

## Argumentua

Oharra: Atal honek istorio osoa edo amaiera argitzen du.
Bagdad, Ahmad (John Justin) Bagdadeko kalifa da, baina Jaffar (Conrad Veidt) visir gaiztoak jauregitik kanporatzea lortu eta printzesarekin (June Duprez) ezkondu nahi du, horrela erresuma bereganatzeko asmoz. Ahmad hiriko jende xehe eta txiroen artean dabil eta azkenean espetxeratua izango da. Kartzelan dagoela, Abu (Sabu) lapurra ezagutu eta biak batera ihes egitea lortuko dute. Abuk botila batean Jenio bat topatu eta hiru desio eskatuko dizkio, tartean Ahmadek bere erresuma berreskuratzea.

## Aktoreak

* Conrad Veidt: Jaffar
* Sabu: Abu
* June Duprez: Printzesa
* John Justin: Ahmad
* Rex Ingram: Djinna
* Miles Malleson: Basrako sultana
* Morton Selten: Errege Zaharra
* Mary Morris: Halima, Jaffarren agentea eta "Zilarrezko Neskamea"
* Bruce Winston: Merkataria
* Hay Petrie: Astrologoa
* Adelaide Hall: Abeslaria
* Roy Emerton: Kartzelaria
* Allan Jeayes: Ipuin kontalaria
* Robert Greig: Basrako gizona (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q463716
* Multimedia: The Thief of Bagdad (1940 film) / Q463716
# The Thing (2011ko filma)

The Thing, The Thing: The Beginning edo The Thing Awakens (euskaraz Gauza, Gauza: Hastapena edo Gauzaren Esnatzea) 2011ko Matthijs van Heijningen Jr. herbeherear zinema zuzendariak zuzendutako beldurrezko film bat da. 1938ko John W. Campbell idazlearen Who Goes There? ("Nor doa hor?") eleberrian oinarritua dago. 1982ko John Carpenterrek zuzendutako izenburu berdineko filmearen egokitzapena da, era berean, film hura 1952ko Howard Hanksek zuzendutako The Thing from Another World ("Beste Munduko Gauza") filmaren berregokitzapena izan zen.

## Argumentua

Oharra: Atal honek istorio osoa edo amaiera argitzen du.
1982, Antartika. Film honetako kontakizuna John Carpenterrrek zuzendutako izenburu berdineko filmaren istorioa baina hiru egun lehenago jazotzen da. Kate Lloyd doktorea (Mary Elizabeth Winstead) eta bere laguntzaileak diren Davida Morris eta Adam Goodman (Eric Christian Olsen) Antartikako base batean dagoen norvegiar talde bati elkartuko zaie. Bertan, izotzetan, estralurtar izaki beldurgarri bat topatu eta taldekideak banan-banan erailtzen hasiko da.

## Aktoreak

* Mary Elizabeth Winstead: Kate Lloyd doktorea
* Joel Edgerton: Sam Carter
* Ulrich Thomsen: Sander Halversen doktorea
* Adewale Akinnuoye-Agbaje: Derek Jameson
* Eric Christian Olsen: Adam Goodman
* Jonathan Walker: Colin
* Kim Bubbs: Juliette
* Stig Henrik Hoff: Peder
* Trond Espen Seim: Edvard Wolner
* Carsten Bjørnlund: Karl
* Jørgen Langhelle: Lars
* Jan Gunnar Røise: Olav
* Kristofer Hivju: Jonas
* Jo Adrian Haavind: Henrik

## Kanpo estekak

* The Thing filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q909749
# The Third Man

The Third Man (euskaraz, Hirugarren Gizona) 1949an Carol Reedek zuzendutako filma da. Graham Greenek idatzi zuen gidoia. Hurrengo urtean gidoia prestatzeko idatzi zuen eleberria plazaratu zen.

## Sinopsia

* Oharra: Atal honek istorio osoa edo amaiera argitzen du.
Bigarren Mundu Gerra amaitu eta berehala, Holly Martins (Joseph Cotten) estatubatuar idazle xumea AEBk, Sobietar Batasunak, Erresuma Batuak eta Frantziak okupatu berri duten Viena hirira ailegatu berri da, han haurtzaroko Harry Lime (Orson Welles) adiskide minarekin elkartzeko asmotan, baina bertaratu bezain azkar adiskidea zendu egin dela berri emango diote.
Holly ez lur eta ez zeru geldituko da. Hiletaren ostean, britainiar poliziek (Bernard Lee eta Trevor Howard) Hollyri bere adiskide Harry merkatu beltzeko penizilina salerosketan barru-barruraino sartua zegoela berri emango dio, hark uste ez bezala gizon iluna zela ohartaraziz. Hasiera batean Martinsek ez dio britainiar poliziari sinesten, halere bere adiskidea egoera bitxian hil zenez, haren heriotzaren inguruan bere kaxa ikertzen hasiko da, piskanaka haren inguruko hirukote bitxi eta susmagarria topatuko duelarik, Kurtz baroia (Ernst Deutsch), Popescu (Siegfried Breuer) eta Winkel doktorea (Erich Ponto), ikerketa horretan Harryren neskalaguna zen Anna (Alida Valli) ere ezagutuko du, ikerketa aurrerantz doan einean Martins hartaz maiteminduko delarik.

## Pertsonaiak

* Joseph Cotten: Holly Martins
* Alida Valli: Anna Schmidt
* Orson Welles: Harry Lime
* Trevor Howard: Calloway maiorra
* Wilfrid Hyde-White: Crabbin
* Bernard Lee: Paine sarjentua
* Erich Ponto: Winkel doktorea
* Ernst Deutsch: Kurtz baroia
* Siegfried Breuer: Popescu
* Paul Hoerbiger: Atezaina
* Annie Rosar: Atezainaren emaztea
* Hedwig Bleibtreu: Annaren neskamea
* Alexis Chesnakov: Brodsky
* Herbert Halbik: Hansl
* Paul Hardtmuth: Sacher'sen atezaina

## Kanpo estekak

* The Third Man filmaren IMDBko fitxa irakurgai (Ingelesez)
* The Third Man filmaren trailer edo iragarkia ikusgai. Youtube.com (Ingelesez)
* Datuak: Q271830
* Multimedia: The Third Man (1949 film) / Q271830
# The Thirteenth Floor

The Thirteenth Floor (euskaraz Hamairugarren Solairua) 1999ko Josef Rusnak alemaniar zinema zuzendariak zuzendutako zientzia-fikziozko thriller film bat da. 1964ko Daniel F. Galouye idazlearen Simulacron-3 eleberrian oinarritua dago, Welt am Draht (1973) alemaniar filma ere eleberri honetan oinarritu zen. Craig Bierko, Gretchen Mol, Armin Mueller-Stahl, Vincent D'Onofrio eta Dennis Haysbert aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hannon Fuller (Armin Mueller-Stahl) informatikariak oso garrantzitsua den zeozer aurkitu berri du. Bere atzetik jarraika norbait duela jakinik, Douglas Hall (Craig Bierko) lankideari bere aurkikuntzaren berri ematera doa, hortaz ikertzaile zaharrak bere konputagailuan gutun bat utzi du, 1930eko hamarkadan konputagailu bidez sortu eta uztez benetazkoa eta sentimendudun jendez osatutako mundu paralelo batean idatzia. Gau hartan bertan, Fuller geure "benetazko" munduan eraila izango da, eta bere lankidea susmagarri nagusia bilakatu. Douglasek bere etxeko komunean atorra odoldu bat topatuko du baina Fuller eraila izan zen gauaz ezin du ezertxo ere oroitu. Hark utzitako gutuna topatzeko sisteman izena emango du, baina ezustekoari aurre egin beharko dio. Egia berak uste zuena baina latzagoa baita...

## Aktoreak

* Craig Bierko: John Ferguson (1937), Douglas Hall (1990s) eta David (2024)
* Gretchen Mol: Natasha Molinaro (1990eko hamarkada) eta Jane Fuller (2024)
* Armin Mueller-Stahl: Grierson (1937) eta Hannon Fuller (1990eko hamarkada eta 2024)
* Vincent D'Onofrio: Jerry Ashton (1937) eta Jason Whitney (1990eko hamarkada)
* Dennis Haysbert: Larry McBain detektibea
* Shiri Appleby: Bridget Manilla
* Leon Rippy: Janen abokatua
* Rif Hutton: Joe
* Janet MacLachlan: Ellen
* Steven Schub: Zev Bernstein detektibea
* Alison Lohman: Honey Bear Girl

## Kanpo estekak

* The Thirteenth Floor filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q630289
# The Thief of Bagdad (1924ko filma)

The Thief of Bagdad (euskaraz Bagdadeko Lapurra) 1924ko Raoul Walsh estatubatuar zinema zuzendariak zuzendutako fantasia eta abenturazko film mutu bat da. Douglas Fairbanks, Snitz Edwards, Charles Belcher, Julanne Johnston eta Anna May Wong aktoreek antzeztu zuten.
Uste den ez bezala, film honetako kontakizuna ez dago Mila gau eta bat gehiago idazlanean oinarritua.

## Argumentua

Oharra: Atal honek istorio osoa edo amaiera argitzen du.
Bagdad. Ahmed (Douglas Fairbanks) lapurra printzesaz maiteminduko da (Julanne Johnston). Harekin ezkontzeko asmoz printzearen papera antzeztu eta printzesaren maitasunarengatik beste hiru printzeekin lehiatu beharko da.

## Aktoreak

* Douglas Fairbanks: Ahmed, Bagdadeko Lapurra
* Snitz Edwards: Bere sozioa
* Charles Belcher: Gizon Santua (Imama) / Narratzailea
* Julanne Johnston: Printzesa
* Sojin Kamiyama: Cham Shang, Mongoliar Printzear
* Anna May Wong: Mongoliar Esklaboa
* Brandon Hurst: Kalifa
* Tote Du Crow: Igarlea
* Noble Johnson: Indietako Printzea
* Mathilde Comont: Pertsiako Printzea (krediturik gabe)

## Kanpo estekak

* The Thief of Bagdad filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1192927
* Multimedia: The Thief of Bagdad (1924 film) / Q1192927
# The Thin Red Line (1998ko filma)

The Thin Red Line (euskaraz Marra Gorri Fina) 1998ko Terrence Malick estatubatuar zinema zuzendariaren gerra filma bat da. James Jones idazlearen The Thin Red Line eleberrian oinarritua dago. Bertan, Sean Penn, Adrien Brody, Jim Caviezel, Ben Chaplin, Jared Leto, George Clooney, John Cusack, Woody Harrelson, Elias Koteas, Nick Nolte, John C. Reilly eta John Travolta aktoreek antzeztu zuten.
Bigarren Mundu Gerrako Guadalcanalgo kanpainan girotua dago.
Filmak 7 Oscar Sarietarako izendapenak jaso zituen nahiz eta bat bera ere irabazi ez izan. 199ko Berlingo Zinemaldian Urrezko Hartza saria irabazi zuen. Filma atzerritar onenaren Cesar Sarirako izendapena ere jaso zuen.

## Argumentua

Oharra: Atal honek istorio osoa edo amaiera argitzen du.
1942. urtea, Bigarren Mundu Gerra, Guadalcanal uhartea. AEBko "C de Charlie" gudarosteko fusilari talde batek uharteko muino estrategiko bat bereganatzeko japoniar gudarostearen aurka borrokatu beeharko du. Talde hau borrokaldiak zeharo nekarazitako itsas armadako taldea ordezkatzeko bidalia izan da.

## Aktoreak

* John Travolta: Quintard brigadier-jenerala
* Nick Nolte: Storm teniente-kolonela
* George Clooney: Charles Bosche kapitaina
* John Cusack: John Gaff kapitaina
* Elias Koteas: Staros kapitaina
* Jared Leto: Whyte bigarren sarjentua
* Sean Penn: Edward Welsh sarjentua
* John Savage: McCron sarjentua
* Woody Harrelson: Keck sarjentua
* John C. Reilly: Storm sarjentua
* Adrien Brody: Fife kaporala
* Jim Caviezel: Witt soldadua
* Ben Chaplin: Bell soldadua
* Dash Mihok: Doll soldadua
* Tim Blake Nelson: Tills soldadua
* Larry Romano: Mazzi soldadua
* Arie Verveen: Charlie Dale soldadua

## Kanpo estekak

* The Thin Red Line filmaren IMDBko fitxa irakurgai (Ingelesez)
* The Thin Red Line filmaren trailer edo iragarkia ikusgai. Youtube.com (Ingelesez)
* Datuak: Q221491
# Troia (Foggia)

Troia Italiako udalerri bat da. Foggiako probintzian kokatuta dago, Apulia eskualdean. 6.689 biztanle ditu, 168,25 kilometro koadroko azaleran banatuta.

## Mugakideak

Troiak honako udalerri hauekin egiten du muga:
Biccari Castelluccio dei Sauri Castelluccio Valmaggiore Celle di San Vito Foggia Lucera Orsara di Puglia

## Kanpo estekak

* Datuak: Q51965
* Multimedia: Troia (Italy) / Q51965
# Troiako meategia

Troiako meategia Gipuzkoako Mutiloa herrian, Zeraindik gertu dagoen gaur egun utzitako meatzaritza konplexua da. Izena gertu zegoen Troi izeneko errota-baserri batetik zetorren. Eraikinak Mutiloako udalak berreskuratu ditu eta hondakin esterilak garbitzeko erabiltzen zen ur-putzua egun hegaztientzako gune interesgarria da.

## Historia

Meategiak 1972an aurkitu zen eta 1986an hasi ziren ustiatzen. Ustiapen lanek zazpi urte iraundu zuten, 1993 arte alegia, Eximesa multunazionalaren eskutik. Meategi honetatik zink eta beruna ateratzen zen. Gaur egun meategiaren galeriak urpetuak daude. Behin ustipena amaituez gero, ingurua deskutsatzeko lan handiak egin dira eta eraikinak berreskuratu dira, 2009an.

## Erreferentziak

* ↑ https://web.archive.org/web/20171022193841/http://www.euskadi.eus/contenidos/informacion/planes_pee/es_doc/adjuntos/Informacion_poblacion_MINA_TROYA.pdf

## Kanpo estekak

* (Gaztelaniaz):Putzuaren balore ornitologikoak.
* (Gaztelaniaz):Berreskuratze lanen datuak.
* (Gaztelaniaz):Geologiaren ikuspuntutik inguru garrantzitsuen inbentarioa.
* (Gaztelaniaz):Esterilen putzuaren arriskuen fitxa.